Temple University

Temple University er et delstatstilknyttet men uavhengig universitet i Philadelphia i delstaten Pennsylvania, USA. Det har også campuser i Roma og London. Universitetet finansieres hovedsakelig av delstaten, men styres uavhengig – en institusjonell organisering som bare tre amerikanske universiteter har uten å være land-grant-universiteter. Universitetet bygger på den fortsatt eksisterende School of Dentistry fra 1863, som er USAs nest eldste tannlegeutdanning. Temple ble grunnlagt i 1884 av den lokale metodistiske presten dr. Russell Herman Conwell, og var kjent som Temple College fra 1888. Medisinstudiene startet i 1901, mens full universitetsstatus ble innvilget i 1907. De mest anerkjente profesjonsstudiene gis innen medisin, jus, lærerutdanning, økonomifag og business, media og musikk. Lærestedet er en av de største produsenter av lærere i USA. Temple University School of Medicine regnes som en av landets aller fremste, med en rekke fremragende forskningsresultater. Temple University Beasley School of Law har ca. 1.050 studenter med høye opptakskrav, og underviser problemorientert ved sokratisk metode og stor vektlegging av praktisk prosedyretrening. Fakulteter og studentforhold Fakultetene og skolene ved Temple University er: College of Allied Health Professions College of Education College of Engineering College of Liberal Arts Boyer College of Music and Department of Dance College of Science and Technology Tyler School of Art (1935) Fox School of Business School of Communications and Theater School of Dentistry (1863) Graduate School Temple University Beasley School of Law (1895) Temple University School of Medicine (1901) School of Pharmacy School of Podiatric Medicine School of Social Administration & Department of Health Studies School of Tourism and Hospitality Management. Ved lærestedet var det 33 865 studenter og 2 716 vitenskapelig ansatte i 2006, og dette året var skolepengene US$ 10 180 for studenter folkeregistrert i Pennsylvania. Undervisningen gis opp til doktorgradsnivå, og lærestedet anses å holde relativt høyt, faglig nivå. Den mest profilerte alumnus (tidligere student) ved Temple er den svarte skuespilleren Bill Cosby. Rektor siden 2006 er Dr. Ann Weaver Hart. Referanser Eksterne lenker (en) Offisielt nettsted Mate-URL (en) Temple University – kategori av bilder, video eller lyd på Commons Temple University School of Medicine Temple University James E. Beasley School of Law College of Science and Technology